Andres Karhu

Andres Karhu (sündinud 20. juulil 1994), esinejanimega AKAR, on Eesti lüürik, räppar ja luuletaja. 2010. aastal, kui Andres Karhu hakkas viljelema räppi, kirjutas ta ka luuletusi ning koostas kooliprojekti raames Tallinna ettevõtluspäeval luulekogumiku. 8. jaanuaril 2016 andis AKAR produtsendi Kimmo Sõna ehk Rusty Mustardi abil välja oma esimese viie looga EP "Rahvavaenlane", mis andis alguse nimele AKAR. Selle albumi neli instrumentaalpala olid tema enda looming, mida miksida ja masterdada aitas Rusty Mustard. 17. märtsil 2016 tuli välja lugu "As Salamu Alaykum" koos KavalAntsStuudios valminud videoga ning 20. juulil 2016 lugu "Vaese mehe unistused" koos Robin Juhkentaliga. 17. veebruaril 2017 esitles AKAR loo "Gravitatsioon" muusikavideot, mille režii ja montaaži tegi Andres Luidre KavalAntsStuudiost. Loo instrumentaali lõi produtsent Frankenstein, miksis ja masterdas Rusty Mustard RustOut recordsist. Refräänis aitas kaasa Avely Buk. 31. jaanuaril 2018 ilmus animeeritud muusikavideo loole "Pättmees", mis valmis loovagentuuris Magnetuur. 26. aprillil 2018 tuli välja lugu "Alles algus", mille refräänis teeb kaasa Rakverest pärit Eesti räpilegend MC J.O.C. 1. mail 2018 ilmus 12 looga album "Pättmees". Tegu oli AKAR-i esimese täispika albumiga, millel tegid kaasa J.O.C, Janno Paalberg, Avely Buk, millest osa salvestati HOME Studios koos DJ Shromikuga ning teine osa stuudios Riimist Riimini Records. Helikandja esitlus toimus 4. mail 2018 Suhkrumollis, ürituse "Riimist Riimini" raames, kus esinesid lisaks Akarile artistid Wst, J.O.C ja PK. 15. detsembril 2019 andis AKAR välja seitsme looga EP "Kõigi oma", kus tegi kaasa laulja Raino Schröder. 12. jaanuaril 2020 avaldas AKAR "Kõigi oma" albumilt muusikavideo loole "Kõigi oma". 4. veebruaril 2020 tuli välja "Kõigi oma" albumilt muusikavideo loole "Mary Jane", mille valmistas videograaf Geir Stint ja videos tegi kaasa Marian Juganson. 1. jaanuaril 2021 avaldas AKAR singli "Autopiloot", millele on tehtud ka laulusõnadega video. 24. aprillil 2021 tuli välja singel "Manifest". Karhu sündis Kiviõlis, kus elas kuni kooliealiseks saamiseni, misjärel kolis emaga Tallinna. Andres Karhu õppis aastatel 2001–2002 Sikupilli keskkoolis, 2002–2008 Tallinna Laagna Gümnaasiumis ja seejärel 2008–2010 Pirita Majandusgümnaasiumis, kus Karhu lõpetas põhikooli. Gümnaasiumi jättis ta pooleli 2011. aastal. "Rahvavaenlane"(2016) "Pättmees"(2018) "Kõigi oma"(2019) "Sa ei saa"(2021) "Autopiloot"(2021) "Manifest"(2021) "Mary Jane"(2020) "Kõigi oma"(2019) "Gravitatsioon"(2017) "Vaese mehe unistused"(2016) ["As Salamu Alaykum muusikavideo https://www.youtube.com/watch?v=-ss6vTU7IKY] ["Vaese mehe unistused" singel https://www.youtube.com/watch?v=BRNI7tcnOxE] ["Gravitatsioon" muusikavideo https://www.youtube.com/watch?v=mFQvdeCGrYg] ["Pättmees" muusikavideo https://www.youtube.com/watch?v=e-TGGpoBYZk] ["Alles algus" lugu https://www.youtube.com/watch?v=9XihSYLxg0I] [Akari EP "Kõigi oma" kirjeldus ja lugude loend leheküljel muusikaplaneet https://muusikaplaneet.ee/2019/12/16/koigioma/] ["Kõigi oma" muusikavideo https://www.youtube.com/watch?v=gfSB99Am6Q0] ["Mary Jane" muusikavideo https://www.youtube.com/watch?v=z8h4Jhwx7q0] ["Autopiloot" lüürikavideo https://www.youtube.com/watch?v=UcsWAw9BR3I] ["Manifest singel" https://www.youtube.com/watch?v=32E3trApFV4]